El Español de la Historia

El Español de la Historia (Tidenes spanjol) var et TV-program på kanalen Antena 3 som gikk i mai 2007. Programmet var basert på BBCs 100 Greatest Britons. 3000 personer ble spurt hvem som var den største spanjol gjennom tidene.

Programmet ble ledet av Matías Prats og Susanna Griso. Vinneren ble Spanias konge, Juan Carlos I.

Programmet ble kritisert av enkelte historikere, for å hovedsakelig fokusere på personer fra nyere historie og dagens Spania. Noen nøkkelpersoner fra spansk historie ble i stor grad ignorert.

Tilsvarende program ble sendt i både Frankrike, Storbritannia og Norge.

De største spanjoler gjennom tidene (topp 50)
140px|right|thumb|#6 Santiago Ramón y Cajal
140px|right|thumb|#8 Pablo Picasso
140px|right|thumb|#9 Teresa av Ávila, helgen og kirkelærer
 Juan Carlos I av Spania – konge og statsoverhode
 Miguel de Cervantes – romanforfatter, poet, maler og skuespillforfatter
 Christofer Columbus – navigatør, kolonist og oppdagelsesreisende
 Sofia av Spania – dronning
 Adolfo Suárez – politiker og tidligere statsminister
 Santiago Ramón y Cajal – histolog og lege
 Prins Felipe de Borbón – fyrste av Asturias
 Pablo Picasso – maler, tegner og skulptør
 Teresa av Ávila – mystiker, karmelittnonne og forfatter
 Felipe González – politiker og tidligere statsminister
 Isabella I av Castilla – tidligere regjerende dronning av Castilla og León
 Severo Ochoa – biokjemiker
 Federico García Lorca – poet og dramatiker
 José Luis Rodríguez Zapatero – politiker og statsminister
 Letizia Ortiz – fyrstinne av Asturias
 Salvador Dalí – maler
 Antoni Gaudí – arkitekt
 Rodrigo Díaz de Vivar, El Cid – adelsmann, militær og politisk leder
 Alfonso X El Sabio – tidligere konge av Castilla, León og Galicia
 Fernando Alonso – Formel 1-fører
 Francisco de Goya – maler og grafiker
 Francisco Franco – general og tidligere statsoverhode
 Antonio Machado – poet
 Miguel Induráin – syklist
 Miguel Serveto – teolog, lege og humanist
 Lola Flores – sangerinne, danserinne og skuespillerinne
 Felipe II – tidligere konge
 Carlos I – tidligere konge og keiser av det hellige romerske rike
 Rocío Jurado – sangerinne og skuespillerinne
 Gregorio Marañón – lege, vitenskapsmann, historiker, forfatter og filosof
 Diego de Silva Velázquez – maler
 Isabel Pantoja – sangerinne
 José Ortega y Gasset – filosof
 Miguel de Unamuno – essayist, romanforfatter, poet, skuespillforfatter og filosof
 José María Aznar – politiker og tidligere statsminister
 Vicente Ferrer – dominikanermisjonær og logiker
 Camilo José Cela – forfatter
 Pedro Duque – astronaut
 Dani Pedrosa – motorsykkelfører
 Pau Gasol – NBA-basketballspiller
 David Bisbal – popsanger
 Rafael Nadal – tennisspiller
 José Monje Camarón, Camarón de la Isla – flamencosanger
 Pelagius av Asturias – grunnlegger av kongerike Asturias
 Juan Ramón Jiménez – poet
 Santiago Carrillo – politiker
 Antonio Banderas – skuespiller og sanger
 Ignatius av Loyola – stifter av jesuittordenen
 Pedro Almodóvar – filmregissør, dramatiker og producer
 Juan Sebastián Elcano – seiler

Eksterne lenker
 El español de la historia

Kategori:Spanske TV-produksjoner fra 2000-årene
Kategori:TV-produksjoner på Antena 3 (Spania)